CELEX: 62011CA0546
Language: fi
Date: 2013-09-26 00:00:00
Title: Asia C-546/11: Unionin tuomioistuimen tuomio (toinen jaosto) 26.9.2013 (Højesteretin (Tanska) esittämä ennakkoratkaisupyyntö) — Dansk Jurist- og Økonomforbund, Erik Toftgaardin valtuuttamana v. Indenrigs- og Sundhedsministeriet (Yhdenvertainen kohtelu työssä ja ammatissa — Ikään perustuvan syrjinnän kielto — Direktiivi 2000/78/EY — 6 artiklan 1 ja 2 kohta — Lakkautuspalkan epääminen virkamiehiltä, jotka ovat täyttäneet 65 vuotta ja joilla on oikeus jäädä eläkkeelle)

23.11.2013   
            
            
               FI
            
            
               Euroopan unionin virallinen lehti
            
            
               C 344/13
            
         Unionin tuomioistuimen tuomio (toinen jaosto) 26.9.2013 (Højesteretin (Tanska) esittämä ennakkoratkaisupyyntö) — Dansk Jurist- og Økonomforbund, Erik Toftgaardin valtuuttamana v. Indenrigs- og Sundhedsministeriet
   (Asia C-546/11) (1)
   
   (Yhdenvertainen kohtelu työssä ja ammatissa - Ikään perustuvan syrjinnän kielto - Direktiivi 2000/78/EY - 6 artiklan 1 ja 2 kohta - Lakkautuspalkan epääminen virkamiehiltä, jotka ovat täyttäneet 65 vuotta ja joilla on oikeus jäädä eläkkeelle)
   2013/C 344/21
   Oikeudenkäyntikieli: tanska
   
      Ennakkoratkaisua pyytänyt tuomioistuin
   
   Højesteret
   
      Pääasian asianosaiset
   
   
      Kantaja: Dansk Jurist- og Økonomforbund, Erik Toftgaardin valtuuttamana
   
      Vastaaja: Indenrigs- og Sundhedsministeriet
   
      Muut osapuolet: Centralorganisationernes Fællesudvalg (CFU), Kommunale Tjenestemænd og Overenskomstansatte (KTO), Personalestyrelsen, Kommunernes Landsforening (KL) ja Danske Regioner
   
      Oikeudenkäynnin kohde
   
   Ennakkoratkaisupyyntö — Højesteret — Yhdenvertaista kohtelua työssä ja ammatissa koskevista yleisistä puitteista 27.11.2000 annetun neuvoston direktiivin 2000/78/EY (EYVL L 303, s. 16) 6 artiklan 1 ja 2 kohdan tulkinta — Ikärajojen vahvistaminen ammatillisten sosiaaliturvajärjestelmien eläke- tai työkyvyttömyysetuuksien saamisen edellytykseksi — Ikään perustuva syrjintä — Kansallinen lainsäädäntö, jonka mukaan työntekijällä, jonka työpaikka on lakkautettu, on oikeus palkkansa suuruiseen korvaukseen kolmen vuoden ajan tai siihen asti, kunnes hän täyttää eläkeiän — Eläkkeen maksaminen 65 vuotta täyttäneelle työntekijälle hänen siihenastisen palkkansa sijasta huolimatta hänen oikeudestaan jatkaa ansiotyössä 65 vuotta täytettyään
   
      Tuomiolauselma
   
   
               1)
            
            
               Yhdenvertaista kohtelua työssä ja ammatissa koskevista yleisistä puitteista 27.11.2000 annetun neuvoston direktiivin 2000/78/EY 6 artiklan 2 kohtaa on tulkittava siten, että sitä on sovellettava vain eläke- tai työkyvyttömyysetuuksia koskeviin ammatillisiin sosiaaliturvajärjestelmiin.
            
         
               2)
            
            
               Direktiivin 2000/78 2 artiklaa ja 6 artiklan 1 kohtaa on tulkittava siten, että ne ovat esteenä kansalliselle säännöstölle, jonka mukaan virkamiehiltä, jotka ovat täyttäneet eläkkeeseen oikeuttavan iän, evätään pelkästään tästä syystä mahdollisuus saada lakkautuspalkkaa, joka on tarkoitettu virkamiehille, jotka on erotettu virastaan heidän virkansa lakkauttamisen vuoksi.
            
         
      (1)  EUVL C 13, 14.1.2012.